NTPC
యుపి విద్యుత్‌ ప్రాజెక్టుకు ఎన్‌టిపిసి రుణపరపతి ఒప్పందం
న్యూఢిల్లీ, జూలై 31: నేషనల్‌ థర్మల్‌ పవర్‌ కార్పొ రేషన్‌(ఎన్‌టిపిసి) ఉత్తరప్రదేశ్‌లోని 1320 మెగావాట్ల విద్యుత్‌ప్రాజెక్టు నిర్మాణం కోసం రూ.6608 రుణపరపతి ఒప్పందం చేసుకుంది. మేజా ఉత్పాదన్‌ నిగమ్‌ప్రైవేట్‌లిమిటెడ్‌ కంపెనీ తో ఈ ఒప్పందంపై సంతకాలుచేసింది. అలహా బాద్‌కు సమీపంలోని మేజావద్ద 660 మెగా వాట్ల సామర్ధ్యం కలిగిన రెండు యూనిట్లను మేజా ఉత్పాదన్‌ నిగమ్‌ నిర్మిస్తున్నది. ఈ ప్రాజెక్టు ఎన్‌టిపిసి, మేజుత్పాదన్‌ నిగమ్‌ల 50శాతం జాయింట్‌ వెంచర్‌తో నడుస్తున్నది. వడ్డీరేట్లు తగ్గుతుండటంతో ఈ డీల్‌ ఈ రెండు కంపెనీల మధ్య స్వల్పవ్యవధిలోనే ఖరారు అయింది. ఈ మొత్తంలో కొంతభాగం బ్యాంకర్ల కూటమి, ఇతర ఆర్థికసంస్థల నుంచి తీసుకునే రీఫైనాన్స్‌కు కూడా వినియోగిస్తారు. భవిష్యత్తు నగదు అవసరాలుకోసం ఈ రుణం అవసరమైతే రీపెమెంట్‌ వ్యవధిని పెంచుతుందని ఎన్‌టిపిసి వెల్లడించింది. ఎన్‌టిపిసి సిఎండి గురుదీప్‌సింగ్‌ సమక్షంలో ఈఒప్పందంపైసంతకాలు జరిగాయి.